b'\n_START_ARTICLE_\nMatmata\n_START_PARAGRAPH_\nMatmata je mesto 450 km ju\xc5\xbeno od Tunisa, 43 km ju\xc5\xbeno od Gabesa, 60 km zahodno od Medenine. Ime izhaja iz berberskega plemena, kasneje je Matmata postalo mesto. To mesto je najve\xc4\x8dja trogloditska naselbina._NEWLINE_Zna\xc4\x8dilna so trogloditska bivali\xc5\xa1\xc4\x8da, ki so skopana pribli\xc5\xbeno pet do deset metrov globoko, izgledajo kot jama oz. dvori\xc5\xa1\xc4\x8de brez strehe, iz katerega se v ve\xc4\x8d smeri razprostirajo rovi, ki so v bistvu majhni prostori, ki jih uporabljajo kot: kuhinjo, spalnico, shrambo... Dostop je po po\xc5\xa1evnih rovih, ki ob de\xc5\xbeju slu\xc5\xbeijo tudi za odvajanje vode iz dvori\xc5\xa1\xc4\x8da, ki je osrednji in najve\xc4\x8dji prostor v bivali\xc5\xa1\xc4\x8du, ali lestvi, ki jih ob nevarnosti lahko zaprejo oz lestev odstranijo._NEWLINE_Prostori so pobarvani z apnom in so skromno a li\xc4\x8dno urejeni. Poleti, ko je zunaj zelo vro\xc4\x8de, je v bivali\xc5\xa1\xc4\x8dih prijetno. Zadnje \xc4\x8dase se pojavljajo tudi hoteli zgrajeni v takem slogu in nudijo veliko udobja.\n_START_SECTION_\nZanimivost\n_START_PARAGRAPH_\nV Matmati je bila posneta ena epizoda Vojne zvezd.'